cyanic-selkie/wikianc huggingface dataset:
Frequenzband
Opdeelungen no Frequenz, Wellelängt oder Benotzer sinn aktuell. International si verschidde Bezeechnunge vun de Frequenzbänner a Gebrauch, deenen hir Grenzen dacks eegemächteg nom aktuelle Erkenntnesstand an der Héichfrequenzphysik festgeluecht goufen. An enger neier Standardiséierung vum IEEE ginn d'Frequenzbänner systematesch no den ënnerschiddlechen Eegenschafte vun de Frequenze mat logarithmesch usteigender Bandgréisst agedeelt. Deelweis ginn awer an der Literatur nach traditionell Frequenzbandbezeechnunge benotzt, déi an den nofollgenden Tabelle spezifizéiert sinn.
Iwwersiicht
Bemierkungen:
Radio
Fir d'Radiofrequenzberäicher vun iwwer 30 MHz ginn normalerweis Kuerzbezeechnunge benotzt. Déi Radiobänner gi mat réimeschen Zuele vun I bis V bezeechent. D'Bandgrenze sinn a verschiddene Quellen an internationalen Ofkommessen definéiert. Historesch bedéngt wäichen déi Frequenzdaten zum Deel vuneneen of. Ob de jeeweilege Frequenzberäich fir de Radio iwwerhaapt benotzbar ass an och tatsächlech benotzt gëtt, ass vu Land zu Land verschidden.
OIRT-Band
Zousätzlech zu deene vun der ITU fir Radio virgesinnene Bänner I bis V gëtt et nach dat sougenannte OIRT-Band. Dëst gëtt zanter laanger Zäit vun ettleche Memberlänner vun der OIRT an Osteuropa zu der Verbreedung vun FM-Gehéierfunk benotzt. Et reecht vu 65,9 MHz bis 73,1 MHz an iwwerschneit sech vu 65,9 MHz bis 68 MHz mam Radioband I. Haut fënnt et nëmmen nach a wéinege Länner (z. B. a Russland, Wäissrussland an an der Ukraine) Asaz.
Japanescht VHF-Radioband
A Japan reecht d'UKW-Band vu 76 bis 90 MHz; dat onmëttelbar dorun uschléissend japanesch Televisiounsband I reecht vun 90 bis 108 MHz (dräi Analogkanäl).
1,5-GHz-Band („L-Band“)
Uewerhalb vu Band V ass d'1,5-GHz-Band – dat sougenannte L-Band – fir terrestresch Radiouwendunge virgesinn. Hei huet sech nach keng Fortschreiwung vun der uewe genannter Nomenklatur mat réimeschen Zuelen duerchgesat, eventuell, well dëse Frequenzberäich nëmmen op europäeschem (CEPT) an net op groussem, internationalen Niveau (ITU) fir den terrestresche Radio geplangt gouf. De Begrëff "L-Band" ass keng offiziell Bezeechnung fir dee Radiofrequenzberäich. Hie leet sech vum Radar-Frequenzberäich "L" of (1 bis 2 GHz).
Frequenzen am Breetbandkabel
Kuckt: Kabeltelevisioun.
Mikrowelleberäich
Am Zweete Weltkrich goufen Héichfrequenzen am GHz-Beräich bei der Radardetektioun benotzt. Wéinst der Geheimhalung kruten d'Frequenzbänner zoufälleg ausgewielt Buchstawen. Sou war L méiglecherweis d'Ofkierzung fir long-band, S fir short, C fir compromise between L and S. D'Ofkierzunge K a Ku (fréier och als Ku geschriwwen) ginn op déi däitsch Bezeechnunge kurz a kurz-unten zeréck. Haut kennzeechnen d'Buchstawen och d'Sendeberäicher vu Satellitten.
D'ITU versicht, d'Frequenzzouuerdnungen zu de Frequenzbandnimm ze vereenheetlechen:
Am Satellittefunk gëtt dogéint meeschtens dës Andeelung benotzt. (Ettlech Frequenzen fir Fuerschungssatellitten a Raumsonde feelen nach.)
Militäresch Bezeechnungen
Déi an NATO-Europa definitiv Bezeechnunge fir Frequenzbänner sinn am ARFA Handbuch publizéiert. Si fannen och Gebrauch bei grenziwwerschreidende Frequenzbenotzunge mat Nopeschlänner oder UN-Missioune mat NATO-Bedeelegung. Zudeem sinn dës Bezeechnunge gréisstendeels kompatibel mat den US-Arméien.
Kuckt och
Weider Frequenzberäicher fënnt een ënner anerem an:
Jean Reiffers
Zanter 2002 erënnert zu Useldeng eng Gedenkplack un hien.
Säi Papp war den Notaire Edmond Reiffers.
Avant le déluge (Film 1954)
Avant le déluge ass e franséisch-italieenesche Film vum André Cayatte aus dem Joer 1954.
Ëm wat geet et am Film?
Am Joer 1950 decidéiere fënnef jonk Frënn voller Panik aus Angscht virun engem Atomkrich, sech op eng kleng Insel am Pazifik aus dem Stëbs ze maachen. D'Suen déi se dofir brauchen, wëlle si sech mat engem Abroch beim räiche Montessan beschafen. Wéi en Nuetswiechter si entdeckt erschéisse si deen...
Prënzbistum Léck
D'Prënzbistum Léck war ursprénglech e Bistum, iwwer dat de Bëschof Notger 980 vum Keeser Otto II. vum Hellege Réimeche Räich och déi weltlech Herrschaftsrechter krut. De "weltlechen" Territoire war awer net deckungsgläich mam kierchlechen (kuckt weider ënnen).
Dëst Prënzbistum huet eng gewëssen Imunitéit genoss a stoung ënner dem Schutz vum Keeser. Et war de facto en halleft onofhängegt Land, dat bis zu der Lécker Revolutioun, 1789-1793, bestanen huet.
Vum 16. Joerhonnert u bis zu sengem Enn war d'Prënzbistum Léck Deel vum Nidderrhäin-Westfälesche Krees.
Duerno gouf et nees en 'normaalt' Bistum.
Bistum vs. Prënzbistum
D'Fürstentum (Principautéit) selwer war ëmmer nëmmen een Deel vum Bistum. An anere Wierder: de Bëschof war iwwerall Bëschof a sengem Bistum, mä "Prënzbëschof" war hien nëmmen a senger Principautéit. Baaschtnech z. B. war am Bistum Léck, awer am Herzogtum Lëtzebuerg. Dat selwecht gëllt fir La Roche, Saint-Hubert, Houffalize, Sankt Väit... Bouillon, dat an engem eegenen Herzogtum louch, war och Deel vum Bistum Léck, mä eeben net vum Prënzbistum.
Chaussenac
Chaussenac ass eng Gemeng am franséischen Departement Cantal an der Regioun Auvergne-Rhône-Alpes.
(311) Claudia
Den (311) Claudia ass en Asteroid vun der Haaptasteroidenceinture. Hie gouf den 11. Juni 1891 vum Auguste Charlois um Observatoire vun Nice entdeckt.
Den Asteroid Claudia beweegt sech op enger Distanz vun 2,8726 (Perihel) bis 2,9205 (Aphel) A.E. a 4,9297 Joer ëm d'Sonn. D'Bunn steet 3,2250° schréi zur Ekliptik, d'Bunnexzentrizitéit ass 0,0083.
Hien huet en Duerchmiesser vu 24 Kilometer an huet eng ganz hell Uewerfläch mat enger Albedo vun 0,338. A ronn 7 Stonnen an 32 Minutte rotéiert hien ëm seng eegen Achs.
Bézu-Saint-Éloi
Bézu-Saint-Éloi ass eng franséisch Gemeng am Departement Eure an der Regioun Normandie.
D'Gemeng läit um Uwänner vun der Lévrière do wou d'Bonde draleeft.
Geschicht
1845 hunn d'Gemenge Bézu-le-Long a Saint-Eloi-près-Gisors fusionéiert fir déi haiteg Gemeng Bézu-Saint-Eloi ze bilden.
Harvey
Harvey ass een am engleschsproochege Raum geleefege Vir- a Familljennumm.
Ënner de Leit mat deem Numm sinn:
Ottawa
Ottawa ass d'Haaptstad vu Kanada. Si läit an der Provënz Ontario, am Territoire vun der National Capital Region.
D'Stad huet 934.243 Awunner (Stand: 2016) an huet eng Fläch vun 2790 km².
Ottawa gouf de 26. September 1826 als Bytown gegrënnt.
Chrzanów
Chrzanów ass eng Stad an der Woiwodschaft Małopolskie a Polen.
Celli
Celli ass de Familljennumm vun ë. a. follgende Persounen:
Pierre Laux
De Pierre Laux vu Keel, gebuer 1918 a gestuerwen den 1. November 1944 zu Vlissingen, war Member vum Commando N°4 ënner dem Kommando vum Lord Lovat am Devonshire Regiment dat de 6. Juni 1944 op Sword Beach zum Asaz koum.
Signallanter
Signallanteren och Signalisatiounslantere ware Lanteren déi d'Eisebunnssignaler a -gefierer ekipéiert hunn oder vum Eisebunnsperonal am Fuerdéngscht gebraucht goufen.
Scènes de ménage
Scènes de ménage ass e franséische Film vum André Berthomieu aus dem Joer 1954.
Signallanter
Am Ufank waren dat Ueleglanteren, déi duerno mat Pëtrolslanteren ersat goufen. Se haten dacks zwou Lënsen déi ëm 90 Grad versat waren, oder ware mat Spigelen ekipéiert déi d'Liicht reflektéiert hunn. Et gouf och Lanteren déi mat Acetylène bedriwwe goufen. Déi goufen a Frankräich besonnesch um Staatsreseau agesat.
D'Personal dat sech ëm d'Lantere bekëmmert huet waren d ' Lampisten an den Atelier oder Ënnerstand fir d'Lantere war d'Lampisterie.
Mathias Ries
De Mathias Ries, gebuer de 26. Dezember 1919 zu Giischt a gestuerwen den 8. Juni 2009 zu Esch-Uelzecht, ware fréiere lëtzebuergesche Vëlossportler. ,
Jean-Pierre Sintges
De Jean-Pierre Sintges oder Jempy Sintges, gebuer den 1. Juni 1938 zu Zowaasch, ass e fréiere lëtzebuergesche Vëlossportler.
Stroumnetz
E Stroumnetz ass an der Elektrotechnik en Netzwierk vun elektresche Stroumleitunge wéi zum Beispill Fräileitungen oder vun ënnerierdesche Kabelen. Zum Stroumnetz gehéieren Installatioune wéi zum Beispill Schalttafelen, Ëmspaanstatioune mat Schaltfelder an Traffoe wou d'Spannung erop- oder eroftransforméiert gëtt, ugeschlosse Kraaftwierker déi Stroum aspeisen an ugeschlossen elektresch Verbraucher wéi zum Beispill Stéit, Bürosgebaier oder Industriezonen.
Um Spaweck
Kaart vum ENTSO-E Netz, d'europäescht an d'nordafrikanescht Verbondnetz.
Gibbaeum nebrownii
Gibbaeum newbrownii ass eng vun den 21 Aarten aus der Gattung Gibbaeum, aus der Famill vun den Aizoaceae. Et sinn dëst kleng sukkulent Planzen, déi endeemesch an der Regioun Little Karoo a Südafrika sinn. Den Numm "Gibbaeum" kënnt vum Laténgesche gibbosus (Bockel).
Si wuessen a Polsteren an hu rosa Bléien am Fréijoer.
Space Expo Noordwijk
D'Space Expo Noordwijk ass eng Ausstellung iwwer d'Thema Raumfaart an d'Besuchszentrum vun der Europäescher Weltraumorganisatioun (ESA) zu Noordwijk, op der Stadgrenz vu Katwijk an Holland. Do kann een de simuléierte Start vun enger Ariane-Rakéit materliewen. Gewise gëtt och eng kugelfërmeg sowjetesch Original-Landekapsel fir déi bemannt Raumfaart. D'Space Expo Noordwijk gëtt Äntwerten op Froe wéi: D'Ausstellung ass um Terrain vum ESTEC a gouf 1990 vun der Kinnigin Beatrix am Prënz Johan Friso opgemaach.
This Island Earth (Film 1955)
This Island Earth ass en US-amerikanesche Film vum Joseph M. Newman aus dem Joer 1955 no enger Geschicht vum Raymond F. Jones.
Ëm wat geet et am Film?
Zwéi Wëssenschaftler den Dr. Cal Meacham an den Dr. Ruth Adams gi vun Ausserierdeschen op de Planéit Metaluna entfouert…
Chalvignac
Chalvignac ass eng Gemeng am franséischen Departement Cantal an der Regioun Auvergne-Rhône-Alpes.
Cœur de Causse
Cœur de Causse ass eng nei Gemeng am Departement Lot, an der Regioun Occitanie.
D'Gemeng ass den 1. Januar 2016 bei der Fusioun vu Beaumat, Fontanes-du-Causse, Labastide-Murat, Saint-Sauveur-la-Vallée a Vaillac entstanen, déi zanterhier delegéiert Gemengen an der neier Gemeng sinn.
Nicole (Virnumm)
Nicole ass, am däitsch-, franséisch- an engleschsproochege Raum a ronderëm, e geleefege Virnumm fir Fraen.
Ënner de Leit mat deem Virnumm sinn:
Marguerite Laugier
D'Marguerite Laugier (mam Meederchersnumm Lhomme), gebuer den 12. September 1896 a gestuerwen den 10. Juni 1976 war eng franséisch Astronomin.
Si huet tëscht 1930 an 1950 fir den Observatoire vun Nice geschafft, wou si 21 Asteroiden entdeckt huet.
Zetär
Eng Zetär (aus dem laténgeschen: cisterna) ass meeschtens en ënnerierdeschen oder ofgedeckte Reservoir an deem Waasser oder aner Flëssegkeete gesammelt ginn. D'Waasser ass dacks keen Drénkwaasser, mä ka fir d'Irrigatioun oder aner Aktivitéite benotzt ginn. Et gëtt individuell a kollektiv Zetären.
Zetäre gëtt et schonn zanter der Antiquitéit a waarmen an dréchene Regiounen, mä och a Befestegungsanlagen a Stied, déi Affer vu Belagerunge konnte ginn. Modern Zetäre sinn haut dacks aus Bëtong oder Plastik.
Dacks gëtt de Bregrëff Zetär och als Kierzel fir en Zetärswagon gebraucht.
Chryse Planitia
De Chryse Planitia ass eng grouss Fläch um Planéit Mars. Den Numm leet sech aus dem Algriicheschen of a bedeit souvill wéi „Gëlle Fläch“.
Den Zentrum vum Gebitt huet en Duerchmiesser vu 1.600 km an eng Déift vu bis zu 2,5 km. D'Positioun ass 27° nërdlech Breeet a 37° westlech Längt. D'Gebitt ass ronn 500.000 km2 grouss.
Chryse Planitia ass eng riseg Muld, déi 2 bis 4 km ënner der topographescher Nulllinn vum Planéit läit. Si ass warscheinlech duerch den Aschlag vun engem grousse Meteorit entstanen. Déi gréisst Ausflossdäller vum Mars, Kasei Vallis, Ares Vallis, Tiu Vallis a Simud Vallis mënden an dëser Muld. Viru ronn 3 Milliarde Joer sinn do offesiichtlech gewalteg Waassermasse gefloss. Déi matgefouert Steng a Sand hu sech am Chryse Planitia als Sedimenter ofgelagert.
Well d'Regioun geologesch intressant ass, waren do zwou Raumsonde gelant:
Melanie
Melanie ass, am däitsch-, franséisch- an engleschsproochege Raum a ronderëm, e geleefege Virnumm fir Fraen.
Ënner de Leit mat deem Virnumm sinn:
Eurovision Song Contest 1974
Als neit Land ass Griicheland derbäikomm. Malta huet sech aus onbekannter Ursaach vum Grand Prix an deem Joer zeréckgezunn obwuel schonn e Vertrieder nominéiert war. Frankräich huet sech och 1 Woch virum Grand Prix zeréckgezunn well de franséische President Georges Pompidou gestuerwe war an um Dag vum Grand Prix Dag sollt begruewe ginn.
Verschidde Sänger ware scho virdru mol eng Kéier derbäi, d'Gigliola Cinquetti fir Italien 1964, de Romuald fir Monaco 1964 a fir Lëtzebuerg 1969 an d'Bendik Singers fir Norwegen 1973.
D'Reegel fir d'Ofstëmmung ass nees geännert ginn an zwar sou wéi et fréier schonn emol war: An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte verginn fir dat bescht Lidd. Nei dru war awer dat d'Reiefolleg, no där d'Resultater sollte kommunikéiert ginn, per Lous ausgewielt gouf.
Déi éischt Plaz kruten d'Vertrieder vu Schweden, d'Grupp ABBA mat 6 Punkte Virsprong virum Gigliola Cinquetti (Italien). Déi drëtt Plaz krute Mouth and MacNeal, déi fir Holland ugetruede waren.
Fir Schweden war et déi éischt Kéier datt et de Grand Prix gewonnen hat. D'Gewënnerlidd Waterloo ass e grousse Succès a ganz Europa ginn an d'Grupp ABBA huet sech zu Superstaren entweckelt.
Dräi Wochen nom Grand Prix, de 25. Abrëll 1974, ass de portugisesche Bäitrag E depois do adeus zum symbolesche Lidd vun der Oeilletsrevolutioun a Portugal ginn.
Hemisphär
Hemisphär oder Hallefkugel (vun hemisphairion ‚Hallefkugel‘) steet fir:
(158) Koronis
De (158) Koronis ass en Asteroid vun der Haaptasteroidenceinture. Hie gouf de 4. Januar 1876 vum russeschen Astronom Viktor Knorre entdeckt.
Den Asteroid ass genannt no der Koronis, enger Heldin aus der griichescher Mythologie.
Tony Awards
Den Tony Award, offiziell Antoinette Perry Award for Excellence in Theatre, ass en US-amerikaneschen Theater- a Musicalpräis.
En ass op Stécker limitéiert, déi am New Yorker Theaterquartier Broadway opgefouert ginn.
De Präis existéiert zënter 1947 a gehéiert zu de renomméiertsten Entertainmentspräisser an den USA, nieft dem Academy Award ("Oscar") fir Filmer, dem Emmy Award fir Televisioun an dem Grammy Award fir Musek.
D'Theaterstéck mat de meeschten Nominatioune war Slave Play (2020) mat 12 Nominatiounen. Dat Stéck, dat am meeschten ausgezeechent gouf ass The Coast of Utopia vum Tom Stoppard (2007), dat 7 Präisser krut. Bei de Musicals war et Hamilton (2016) mat 16 Nominatiounen, a The Producers mat 12 Auszeechnungen. (Stand: 2021)
Biglove.lu
BigLove.lu war eng Internet-Plattform déi et de lëtzebuergesche Singlen erméiglecht huet zesummen a Kontakt ze trieden. Dës sougenannt Dating-Websäit gouf am August 2011 gegrënnt.
Hiert Zil war et, eng grouss Zuel vu Memberen aus Lëtzebuerg ze sammelen, an deenen eng einfach Léisung ze gi fir mat Jonggesellen a Kontakt ze trieden.
Fir gratis Inscriptioun war e Mindestalter vun 20 Joer gefrot.
De Site huet et dem Member erméiglecht:
Klenge Kazekapp
De Klenge Kazekapp (Aegolius funereus) ass e Vull aus der Gattung Aegolius an der Famill vun den Uhuen (Strigidae). Se liewen an Eurasien (rar zu Lëtzebuerg) an an Nordamerika.
De Vull ass 21 bis 28 cm laang an huet eng Fligelspanwäit vun 52 bis 58 cm an en huet Plomme bis un d'Krallen. Dohier den däitschen Numm Rauhfußkauz. Et ass déi gréisst Aart aus der Gattung Aegolius. D'Gewiicht ass 90–200 g. D'Weibche leet 3–6 Eeër.
Et gëtt 7 Ënneraarten.
Edgar Reitz
Um Spaweck
Site vum Edgar Reitz
Le secret (Film 1974)
Ëm wat geet et am Film?
Den David ass an engem geheime Prisong agespaart. Hie kann aus dem Prisong flüchten a ka sech fir eng Zäit an der Ardèche an engem ale Schlass verstoppen…
Bëtong
Bëtong ass een am Bauwiesen heefeg benotzt Material, dat meeschtens aus enger Mëschung aus Zement, Sand, Splitter oder Waken a Waasser an heiansdo Bëtongszousazstoffer a Bëtongszousazmëttel besteet. Bëtong, deen duerch Bëtongstol verstäerkt ass, gëtt Eisebëtong (Béton-armé, Stolbëtong, arméierte Bëtong) genannt. Déi stole Verstäerkung besteet meeschtens aus ronne Staangen, och Monéiereisen oder Riffeleise genannt, an/oder aus verschweessten Eisematten. Bei virgespaantem Bëtong ginn drote Seeler gebraucht, déi ënner Zuch stinn.
Wa bei der Mëschung nëmmen e Bannmëttel wéi Zement an/oder Kallek a Sand gebraucht gëtt, da schwätzt ee vu Mortier oder Speis.
Golden Globe Awards
D' Golden Globe Awards sinn Auszeechnunge fir Exzellenz a Film an Televisioun an den USA an am Ausland, deen d'Hollywood Foreign Press Association (HFPA) all Joer erausgëtt.
D'Jury setzt sech aus iwwer 80 Membere vun der HFPA zesummen.
D'Präiszeremonie gëllt all Joer als eng vun de meescht gekuckten, mat deene vun den Academy Awards ("Oscar") an de Grammy Awards.
Roland
Roland ass een am däitsch-, franséisch- an engleschsproochege Raum geleefege Vir- a Familljennumm.
Lëscht vun de Bëscheef a Prënzbëscheef vu Léck
Dëst ass eng Lëscht vun de Bëscheef a Prënzbëscheef vu Léck.
Si ëmfaasst d'Zäit, an där Léck e Prënzbistum war, grad wéi déi virdrun an duerno.
Brageac
Brageac ass eng Gemeng am franséischen Departement Cantal an der Regioun Auvergne-Rhône-Alpes.
Liichtrefraktioun
D'Refraktioun bezeechent d'Ännerung vun der Ausbreedungsrichtung vun enger Well wéinst enger raimlech bedingter Ännerung vun hirer Ausbreedungsvitess, déi speziell fir Liichtwellen mam Refraktiounssindex n vun engem Medium beschriwwe gëtt. Allgemeng trëtt eng Refraktioun bei jiddwer Aart vu Well op, déi sech a méi wéi enger Dimensioun ausbreet, wéi z. B. bei Schallwellen, opteschen a seismesche Wellen.
D'Ofhängegkeet vun der Refraktioun vun der Wellelängt (bei Liicht also vun der Faarf) heescht Dispersioun.
Anisotroopt Material ass duebelrefraktär, dat heescht, d'Deeler vun enger Well ginn an Ofhängegkeet vun hirer Polarisatioun ënnerschiddlech (staark) refraktéiert.
Uwendunge
D'Refraktioun vun elektromagnéitesche Wellen a speziell déi vum Liicht huet grouss Bedeitung an der technescher Optik. Si bestëmmt d'Funktioun vu Prismen a Lënsen.
Un Iwwergäng tëscht Material vun ënnerschiddlecher Schallvitess gi seismesch Welle a charakteristesch refraktéiert. Geophysiker benotzen dofir d'Refraktioun vu Wellen déi vun Ärdbiewen ausgeléist goufen, fir den Opbau vum Äerdkär z'ënnersichen.
Gilles Seywert
De Gilles Seywert, gebuer den 28. Januar 1984, ass e lëtzebuergesche Bouschéisser ,. Hien huet seng Carrière als Bouschéisser 1994 mam Recurve Bou ugefaangen an huet spéiderhin mat 20 Joer op de Compound Bou gewiesselt. Säi bescht Resultat war eng Sëlwermedail bei den Eurogames 2019 zu Minsk. An der WorldArchery-Weltranglëscht läit de Gilles Seywert op der Plaz 39 an der Compound-Kategorie (Stand: Dezember 2019).
2005, 2007, 2009 an 2011 huet hie Lëtzebuerg bei de World Archery Championships vertrueden.
Ausserhalb vum Sport schafft hien als Polizist.
Dominique Lavanant
D'Dominique Lavanant, gebuer de 24. Mee 1944 zu Morlaix, ass eng franséisch Schauspillerin.
Bekannt Filmer mat hir sinn Les galettes de Pont-Aven (1975) vum Joël Séria, Un papillon sur l'épaule (1976) vum Jacques Deray, Le coup du parapluie (1980) vum Gérard Oury, Hôtel des Amériques (1981) vum André Téchiné an Trois hommes et un couffin (1985) vun der Coline Serreau.
Le dossier noir
Le dossier noir ass e franséisch-italieenesche Film vum André Cayatte aus dem Joer 1955.
Ëm wat geet et am Film?
An enger klenger Stad mécht eng bekannt Perséinlechkeet engem jonke Riichter Schwieregkeete bei der Ënnersichung vun engem suspekten Doudesfall…
Kierch Lëtzebuerg-Märel
D'Kierch zu Märel ass eng kathoulesch Kierch déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert. Responsabele vun der Par ass de Paschtouer Michel Majerus.
De Patréiner vun der Kierch ass den hellege Gangolf deem säi Fest den 11. Mee gefeiert gëtt.
D'Kierch steet op der Kräizung vun der rue de Merl, dem CR230, mat der rue de Saint-Hubert.
Geschicht
Den alen Deel vun der Kierch gouf, zesumme mam Kierchtuerm, den 13. Mäerz 1989 op d'Lëscht vum Inventaire supplémentaire vun de klasséierte Monumenter gesat. Knapps e Joer méi spéit, den 19. Januar 1990, gouf de barocke Mobilier am alen Deel vun der Kierch als nationaalt Monument klasséiert.
Klacken
Am Kierchtuerm vu Märel hänken dräi Klacken déi am Toun Do Dièse, Mi a Fa Dièse lauden an déi aus de Joren 1937 an 1938 sinn. Déi dräi Klacke kommen aus der Klackegéisserei Marcel Michiels vun Tournai (Klack 1: Gangolf Cis' 1856 Kg Klack 2: Maria E' 1215 Kg Klack 3: Jousef Fis' 809 Kg).
Industriekomplex vun der Kuelegrouf Zollverein
Den Industriekomplex vun der Kuelegrouf Zollverein ass eng fréier Industrieplaz zu Essen, am Ruhrgebitt.
E steet zënter dem 14. Dezember 2001 op der Lëscht vum Unesco-Weltierwen als kulturellt Monument.
Gus Backus
De Gus Backus, gebuer als Donald Edgar Backus den 12. September 1937 zu Southampton op Long Island a gestuerwen den 21. Februar 2019 zu Germering bei München, war en US-amerikanesche Schlagersänger a Filmschauspiller, dee seng Carrière virun allem an Däitschland gemaach huet.
Barriac-les-Bosquets
Barriac-les-Bosquets ass eng Gemeng am franséischen Departement Cantal an der Regioun Auvergne-Rhône-Alpes.
Villa Lamort
D'Villa Lamort déi 1925 gebaut gouf, läit op Nummer 10A um Boulevard Royal, an der Uewerstad vun der Stad Lëtzebuerg.
D'Villa war ursprénglech d'Wunnhaus vum Lucien Lamort, dem deemolegen Direkter vun der Société Générale Alsacienne de Banque (Sogenal). Hautdesdaags ass d'Villa en Deel vum Finanzzentrum vun der BGL BNP Paribas.
Villa Gillard
D'Villa Gillard war en herrschaftlecht Haus an der Uewerstad vun der Stad Lëtzebuerg. Se louch um Eck vum Boulevard Royal mam Eecher Bierg.
Op der Plaz wou virdun en ëffentleche Gaart, de sougenannte jardin creux war, hat d'Marie Collart, Witfra vum Industrielle Charles Eugène Gillard, am Joer 1883 eng Villa baue gelooss.
D'Marie Collart huet 1887 hire Schwoer, de Baron Charles Jacquinot, bestuet an d'Villa verkaaft. An der Villa war dunn déi franséisch Ambassade ier d'BIL Proprietär vum Gebai gouf an d'Villa als Déngschtwunneng fir den Direkter gebraucht gouf.
D'Villa ass 1962 ofgerappt gi fir de Siège vun der Bank, deen niewendru war, no de Pläng vum Nicolas Schmit-Noesen ze vergréisseren.
1998 huet d'Zentralbank déi ganz Terraine kaaft an d'Gebai renovéiere gelooss. Dat neit Gebai dat vum „Bureau Architecture & Urbnanisme 21 Worré et Schiltz“ ëmgebaut gouf, dréit haut den Numm vum Pierre Werner.
Mahlzeiten
Mahlzeiten ass en däitsche Film vum Edgar Reitz aus dem Joer 1967.
Ëm wat geet et am Film?
Drama ëm eng bestuet Koppel.
Auch
Auch ass eng franséisch Uertschaft a Gemeng, an d'Prefektur vum Departement Gers an der Regioun Occitanie. Et huet an déi 21.000 Awunner an ass de Sëtz vun engem Äerzbistum.
Auch läit um Floss Gers. Ee vun de Jakobsweeër, d'Via Tolosana, geet duerch Auch.
Et ass den historeschen Zentrum vun der Kulturregioun Gascogne, a war vum Spéitmëttelalter bis zu der Franséischer Revolutioun Sëtz vun den Häre vun Armagnac, déi d'Muecht hu misse mat den Äerzbëscheef deelen.
Dezimeterwell
Als Dezimeterwell, och dm-Welleberäich, UHF-Frequenzberäich, UHF-Frequenzband oder UHF-Band (engl.: Ultra High Frequency – UHF), bezeechent een elektromagnéitesch Wellen an engem Frequenzband vun 300 MHz bis 3000 MHz, déi de Wellelängten tëscht engem Dezimeter an zéng Dezimeter (dofir den Numm dm-Welleberäich) entspriechen. Si leien soumat tëscht den Ultrakuerzwellen (déi méi laang sinn wéi Dezimeterwellen) an den Zentimeterwellen (déi méi kuerz sinn).
Dasbourg
Dasbourg ass de Familljennumm vun ë. a. follgende Persounen:
Dezimeterwell
Fir de Bedarf un Eenzelfrequenzzoudeelungen decken ze kënnen, ass dëst Frequenzband a méi wéi 80 Frequenzberäicher ënnerdeelt, deenen hir Notzung explizit Funkdéngschter zougewisen ass. Dozou gehéieren – ouni Usproch op Vollstännegkeet – beispillsweis:
Le jeu avec le feu
Le jeu avec le feu ass e franséisch-italieenesche Film vum Alain Robbe-Grillet aus dem Joer 1975.
Ëm wat geet et am Film?
De Bankier, Georges de Saxe gëtt iwwer Telefon informéiert seng Duechter Carolina wier entféiert ginn an et gëtt e Léisegeld vun enger Millioun Dollar verlaangt…
Faith Domergue
D'Faith Domergue, gebuer als Faith Marie Domergue de 16. Juni 1924 zu New Orleans a gestuerwen de 4. Abrëll 1999 zu Santa Barbara a Kalifornien, war eng US-amerikanesch Schauspillerin.
Daleiden (Homonymie)
Daleiden ass:
Les Pechs du Vers
Les Pechs du Vers ass eng nei Gemeng am Departement Lot, an der Regioun Occitanie.
D'Gemeng ass den 1. Januar 2016 bei der Fusioun vu Saint-Cernin a Saint-Martin-de-Vers entstanen, déi zanterhier delegéiert Gemengen an der neier Gemeng sinn.
Wolff
Wolff ass een am däitschsproochege Raum (a ronderëm) geleefege Familljennumm.
Ënner de Leit mat deem Familljennumm sinn:
Schreiber
Schreiber ass een am däitschsproochege Raum (a ronderëm) geleefege Familljennumm.
Ënner de Leit mat deem Familljennumm sinn:
NGC 6340
Den NGC 6340 ass eng Spiralgalaxis am Stärebild Draco. Si gouf am Joer 1788 vum Astronom Wilhelm Herschel mat sengem 18,7 Zoll-Teleskop entdeckt.
Tycho Brahe (Marskrater)
Den Tycho Brahe ass en Aschlagkrater an der Cerberus Hemisphär um Planéit Mars.
De Krater läit an engem Gebitt südëstlech vum Krater Martz an ëstlech vun der Hellas-Déiffläch.
Jo Meyers
De Jo Meyers, ass e lëtzebuergesche Politiker (CSV) a Gewerkschafler (LCGB).
De Jo Meyers gouf de 24. Januar 1989 als Deputéierten an der Chamber vereedegt nodeem d'Astrid Lulling demissionéiert hat. Hien huet säi Mandat bis zum Enn vun där Legislatur ausgeféiert.
(447) Valentine
Den (447) Valentine ass en Asteroid vun der Haaptasteroidenceinture.
E gouf de 27. Oktober 1899 vun den däitschen Astronome Max Wolf an Arnold Schwassmann zu Heidelberg entdeckt.
Den Asteroid krut den Numm vun der Duechter vum generéise Barong Albert von Rothschild.
Jean-Claude Duvalier
De Jean-Claude Duvalier, genannt Baby Doc, gebuer den 3. Juli 1951 zu Port-au-Prince op Haiti an och do de 4. Oktober 2014 gestuerwen, war en haitianesche Politiker.
Hie war vun 1971 bis 1986 President vu sengem Land, dat en diktatoresch regéiert huet.
Hien huet e Liewen als en Jetset-Palyboy gefouert, an d'Amtsgeschäfter senger Famill iwwerlooss, wéi senger Schwëster Marie-Denise Duvalier oder senger Mamm Simone Ovide Duvalier (fir déi méi zeremoniell Aufgaben).
Am Ufank huet hien e puer Reformen an d'Weeër geleet, wéi eng manner streng Pressezensur, Amnestië fir politesch Gefaangen, oder Ufäng vun enger Justizreform, mä am grousse Ganzen huet sech net vill par rapport zu der Diktatur vu sengem Papp geännert. Wéi hien huet e seng Muecht op déi sougenannt Tontons Macoutes gestäipt, eng paramilitäresch Trupp, déi d'Bevëlkerung duerch Arrestatiounen, Folterungen an Ermuerdungen terroriséiert huet, a praktesch maache konnt wat se wollt, ouni dofir belaangt ze ginn.
Säi Revenu koum virun allem duerch d'Régie du Tabac, déi den Tubak-Monopol kontrolléiert huet, a sou direkt a seng Täsch gefloss ass, sou wéi méi spéit aner Revenuë vu staatlechen oder parastaatlechen Entreprisen. E soll sou iwwer 100 Milliounen US-Dollar am Joer fir sech gehat hunn.
Vun der Mëtt vun den 1980er Joren un ass déi ëffentlech Kritik un den Zoustänn am Land ëmmer méi grouss ginn, an et koum zu Protester doruechter. Den Duvalier huet d'Präisser vun de Grondliewensmëttele liicht erofgesat, onofhängeg Radioen zoumaachen an d'Police- an d'Militär haart duerchgräife gelooss, wat d'Situatioun awer net besser fir hie gemaach huet. D'Opfuerderung vun den USA, e sollt Land verloossen (dat, nodeems se hien a säi Papp joerzéngtelaang wirtschaftlech ënnerstëtzt haten), huet en ignoréiert.
De 7. Februar 1986 gouf den Duvalier ofgesat an ass a Frankräich an den Exil gaangen. Do huet en am Ufank am Luxus gelieft, mat zwou Wunnengen zu Paräis, enger Villa zu Cannes an engem Schlass. Zäitweileg stoung en ënner Hausarrest, mä d'franséisch Regierung huet och verhënnert, datt en an den 1990er Joren un Haiti ausgeliwwert sollt ginn, fir datt em do de Prozess gemaach géif. Hien huet ouni Succès probéiert gehat, an anere Länner Asyl ze kréien.
Um Enn huet hien an engem Een-Zëmmer-Appartement zu Paräis gelieft, zesumme mat senger Jugendfëndin a spéiderer Fra Véronique Roy. Nom groussen Äerdbiewen op Haiti, am Januar 2011, ass hien an d'Land zeréckgaangen, fir, wéi e sot, "ze hëllefen". , . De Parquet huet doropshin eng Enquête géint hien opgemmach wéinst Korruptioun an Déifstall vu Staatsverméigen. Bis zu sengem Doud stoung hien ënner Hausarrest. ,
Et gëtt geschat, datt d'Regimer vun him a sengem Papp ronn 30.000 Mënscheliewe kascht hunn.
Kierper (Physik)
An der Physik ass e Kierper en Objet dee Mass huet a Raum anhëlt. An der klassescher Physik gëllt: Wou e Kierper ass, ka keen anere sinn. Kierper bestinn aus Stoffer.
Déi theoreetesch Physik kennt dräi grondleeënd an openeen opbauend Betruechtunge vum Kierper:
CR302
Den CR302 ass e Chemin repris am Kanton Réiden a geet vun Ell a westlecher Richtung bis op Nidderkolpech.
Den CR302 ass ronn 2,3 km laang.
Noachis Terra
Noachis Terra ass eng ausgedeent, verkratert Héichlandregioun um Planéit Mars. Hiren Zentrum läit bei 45° Süd an 10° Ost. D'Regioun streckt sech iwwer ronn 4800 Kilometer tëscht de risege Aschlagbecken Argyre Planitia am Westen an Hellas Planitia am Osten. Si gouf 1979 nom Noah, dem biblesche Bauer vun der Arch geanannt.
Noachis Terra gehéiert zu de geologesch eelste Formatiounen um Mars an ass virun 3,8 bis 3,5 Milliarde Joer, wärend der no hir genannter Noachescher Period, entstanen. Zu deem Zäitpunkt war d'Uewerfläch vum Planéit engem heftege Bombardement vun Asteroiden a Koméiten ausgesat.
Annie Lennox
D'Annie Lennox, OBE, gebuer de 25. Dezember 1954 zu Aberdeen, ass eng schottesch Sängerin a Songwriterin.
Artur Fischer
Den Artur Fischer, gebuer den 31. Dezember 1919 zu Tumlingen (haut eng Sektioun vu Waldachtal), an och do de 27. Januar 2016 gestuerwen, war en däitschen Entreprener an Erfinder.
Annie Lennox
Si gouf als Sängerin vum Pop-Duo Eurythmics bekannt, dat an den den 1980er Joren eng Rëtsch weltwäit Hitten hat, wéi Sweet Dreams (Are Made of This), Here Comes the Rain Again oder There Must Be an Angel (Playing with My Heart). Aner bekannte Lidder si Love Is a Stranger, Who's That Girl?, Here Comes the Rain Again, Sexcrime (Nineteen Eighty-Four) oder Sisters Are Doing It for Themselves am Duett mat der Aretha Franklin. Eurythmics hu weltwäit eng 80 Millioune Placke verkaf.
No der Trennung vum David A. Stewart, der anerer Hallschecht vun Eurythmics, huet si 1992 ma Album Diva (mat Lidder wéi Why, Walking on Broken Glass oder Lovesong for a Vampire hir Solocarrière ugefaangen, mat där se bis haut Succès huet. Medusa (1995) war eng Sammlung vu Coverversioune vu Lidder, déi se gär huet, vun Interprete wéi Petula Clark, Paul Simon oder Procol Harum. HIren drëtte Soloalbum, Bare, koum 2003 eraus, an dee véierten, Songs of Mass Destruction, 2007. Beim Stéck Sing séngt eng ganz Hickecht bekannt Sängerinne mat: Madonna, Melissa Etheridge, Céline Dion, Sugababes, Dido, Anastacia, Gladys Knight, K. D. Lang, Pink, Angelique Kidjo, Bonnie Raitt, Shakira, Sarah McLachlan, Fergie, Beverley Knight, Faith Hill, Martha Wainwright, Joss Stone, KT Tunstall, Shingai Shoniwa, Beth Gibbons, Isobel Campbell a Beth Orton.
Artur Fischer
Hie war den eelste Jong vun engem Schneider, an hat fir Schlässer geléiert. Hien ass bekannt fir d'Erfindung vum Blëtz-Cube fir Fotosapparter, vum Baukaste Fischertechnik, ma virun allem vum Dübel aus Polyamid (1958). Hie gëllt, mat 1136 Patenter, déi en ugemellt huet, als ee vun den erfollegräichsten Erfinder aus Däitschland, wann net vun der Welt.
Annie Lennox
Do dernieft huet si op Placke vun anere matgewierkt, ë. a. vum Herbie Hancock, Milton Nascimento, a bei grousse Concerte matgemmach, wéi dem Live 8 2005.
Si huet och u Film-Soundtracke matgeschafft; sou dee vun Apollo 13, a fir hir Interpretatioun vum Titelsong Into the West an The Lord of the Rings: The Return of the King krut se souwuel e Golden Globe wéi och en Oscar.
Optesche Wee
Den optesche Wee L (oder d'optesch Weelängt) ass an der Wellenoptik d'Längt vun der Streck, fir déi d'Liicht am Vakuum déi selwecht Zäit benotzt wéi fir e Wee mat méiglecherweis ofwäichender Phasevitess (der Vitess, mat där d'Wellefronten d'Liicht entfalen).
Halifax-Monument am Marscherwald
D'Halifax-Monument am Marscherwald ass e Monument dat zanter Oktober 2013 drun erënnert, datt op där Plaz den 28. August 1943 en Halifax-Bommefliger, dee vun der däitscher Loftwaff getraff gi war, erofgefall ass. De Fliger war en Halifax Mk II mat der Seriennummer JD-298 vun der 158. RAF-Schwadroun, deen um Fluchfeld vu Lissett am Ost Riding vu Yorkshire fortgeflu war fir Nürnberg ze bombardéieren.
D'Monument besteet aus enger hëlzener Plack a Maansgréisst déi am Dezember 2015 opgeriicht gouf an déi am ieweschten Deel d'Form vum Lëtzebuerg Land huet. E Kräiz ass aus dem Holz ausgestach an d'Nimm vun den dräi Aviateuren déi ëmkomm si stinn drop: 27/28.08.1943 CLARKE John Y. THOMAS John RIPPINGALE George Um Réck vun der Plack ass de Logo vun der Natur- a Bëschverwaltung an den Text: „Holz vun hei - Regioun Mëllerdall“.
Geographie
D'Monument steet an der Gemeng Bech, am Hemsteler Deel vum Marscherwald, ronn 130 m nërdlech vun der N11 a südwestlech vum Kuebebuer. Et steet op enger privater Parzell, déi awer ëffentlech accessibel ass. D'Plaz vum Crash ka vis-à-vis vum Parking Rippeger Kopp iwwer e klengen Ëmwee vun der Streck vum Auto-pédestre Altréier 2 aus erreecht ginn.
Geschicht
Um Freidegowend, 27. August 1943, géint 9 Auer, sinn den John Clarke a säin Equipage zu Lissett mat hirer Halifax II mat der Seriennummer JD-298 fortgeflunn, mat der Missioun fir Bommen iwwer der däitscher Industriestad Nürnberg erofzegeheien. Hir Route huet se iwwer den Äermelkanal, d'Belsch op Lëtzebuerg gefouert, wou s'an der Géigend vu Schengen an den däitsche Loftraum geflu sinn.
Hir Maschinn ass geschwënn duerno vun engem däitschen Nuetsjeeër, engem Messerschmitt Bf 110 entdeckt ginn. De Pilot Helmut Bergmann vum Nachtjagdgeschwader 4 ass du mat sengem Fliger ronn honnert Meter ënnert der Halifax geflunn an en huet op déi englesch Maschinn geschoss. D'Halifax gouf op der rietser Säit getraff an en Tank huet direkt Feier gefaangen. Beim Ugrëff sinn de Mecanicien George Rippingale an den John Thomas, um hënneschte Maschinnegewier, ëm d'Liewe komm.
De Pilot krut d'Maschinn uganks nach a Richtung Lëtzebuerg zeréck manövréiert a se sinn iwwer Wuermer a Richtung Bech a Jonglënster geschliddert. De Clarke huet senge Leit de Befeel gi fir mam Fallschierm erauszesprangen. Den Jimmy Robinson ass an de Wéngerte bei Wuermer, den George Hirst um Bord vun engem Bësch bei Roudemer, den John Dix an engem Bësch bei Hierber an den Eric Brearly an engem Stéck bei der Schanz gelant. De Pilot Clarke konnt just nach eraussprangen ier de Fliger am Marscherwald, tëscht Grolënster an Altréier, opgeschloen ass. Duerch den Opprall ass och den zweeten Tank explodéiert an de Clarke – deen net wäit genuch ewech war – ass am Bësch verbrannt.
Obschonn däi Däitsch den Dag duerno eng grouss Sich organiséiert haten, konnten der dräi vun de véier entkommen. Lëtzebuerger Zivilisten hu se bis den 18. Dezember 1943 verstoppt, fir datt se net vun den Okkupante fonnt sollte ginn. Duerno koume s'op Déifferdeng vu wou et iwwer d'Grenz op Lonkech goung an duerno iwwer Étain, Nanzeg, Paräis an Direktioun Clermont-Ferrand. Zu Les Ancizes-Comps goufe se vu Membere vun den FFI empfaangen an an de Camp vum Maquis des Bougets bei Ayat-sur-Sioule bruecht, wou se bis zur Liberatioun verstoppt bloufen. Den Jimmy Robinson koum a Gefaangenschaft an de Stalag IV-B op Mühlberg/Elbe.
Optesche Wee
Berechnung
D'Verhältnes vun der Liichtvitess am Vakuum c_0 zu der Phasevitess am Medium ass de Refraktiounsindex n vum Medium. Wann deen op dem Wee deelweis konstant ass, wéi z. B. beim Stralverlaf duerch e Lënsesystem, dann ass déi optesch Weelängt eng Zomm iwwer d'Deelstrecken s_i:
Artur Fischer
Seng Firma, déi en 1948 gegrënnt huet, an déi en 1980 u säi Jong Klaus viruginn huet, hat 2012 e weltwäiten Ëmsaz vu 618 Milliounen Euro.
Félix Peters
De Félix François Peters, gebuer den 8. Februar 1911 zu Dikrech a gestuerwen de 17. Juni 1944 zu Oger bei Amfreville an der Normandie, war e lëtzebuergesche Member vum Commando Kieffer a war bei der Operation Overlord de 6. Juni 1944 op Sword Beach derbäi.
Europäescht Weltraumfuerschungsinstitut
D'Europäescht Weltraumfuerschungsinstitut (engl. European Space Research Institute - ESRIN) ass d'Europäescht Institut fir Weltraumfuerschung vun der Europäescher Weltraumorganisatioun (ESA) mat Sëtz zu Frascati, Italien. Et gouf 1966 gegrënnt an ass zanter 2004 d'Zentral vun der ESA fir Äerdobservatiounen (z. B. ENVISAT, ERS-1, ERS-2, kommend Sentinel-Missiounen). Déi gewonnen Donnéeë ginn do gesammelt, verschafft an un déi (deelweis kommerziell) Endbenotzer weidergeleet.
Weider Aktivitéite vum ESRIN sinn:
Optesche Wee
Berechnung
Wann de Refraktiounsindex dogéint vu Plaz zu Plaz wiesselz, z. B. bei enger Loftspigelung, da gëllt allgemeng:
Ray Bradbury
De Ray Douglas Bradbury, gebuer den 22. August 1920 zu Waukegan, Illinois a gestuerwen de 5. Juni 2012 zu Los Angeles, war en US-amerikanesche Schrëftsteller an Dréibuchauteur, deen haaptsächlech an de Beräicher Science-Fiction, Horror a Phantastik geschriwwen huet.
De literareschen Duerchbroch hat hie mat der sozialkritescher Erzielung The Martian Chronicles (1950) an där et ëm d'Kolonialiséierung vum Mars geet. Säi bekanntste Roman ass Fahrenheit 451 (1953), eng Dystopie, an där d'Pompjeeën d'Aufgab hunn, Bicher ze verbrennen (451 Grad Fahrenheit ass de Brennpunkt vum Pabeier). E gouf vum François Truffaut verfilmt.
Zum Deel ënner de Pseudonymme William Elliott an Douglas Spaulding huet hien och un Dréibicher vun Tëleessserië matgeschafft. Aner Pseudonymmer vun him sinn Edward Banks, D.R. Banat, Leonard Douglas, Leonard Spaulding a Brett Sterling.
Casino 2000
De Casino 2000 ass e Spillcasino mat Hotel, Restaurant a Multifunktiounssall mat Bün zu Munneref an der rue Flammang. Et ass deen eenzege Spillcasino am Land.
Geschicht
1840 hunn d'Zwillingsbridder François a Louis Blanc vu Bordeaux sech zu Lëtzebuerg niddergelooss. Se hunn deemools am Hotel de Cologne gelieft a well se sech mat Banken a Plaze fir ze Spillen auskannt hunn, hu se probéiert eng Lizenz fir Glécksspiller ze kréien an e Casino opzemaachen. Well se déi Lizenz awer net kruten hu se sech mam Landgrof Philipp vun Homburg, dee se am Hotel de Cologne kennegeléiert haten, zesummegedoen an hunn zu Bad Homburg e Spillcasino opgemaach.
1923 hat den Eugène Steichen de Projet vun enger Spillbank zu Iechternach zesumme mat enger Opstellung vun de Käschten an den Auswierkungen op d'Infrastruktur an de wirtschaftlechen Notzen agereecht fir eng Lizenz fir e Casino ze kréien. Awer och dëse Projet konnt net realiséiert gi well en d'Lizenz refuséiert krut.
1946 gouf nees eng Kéier eng Demande gemaach fir e Casino an e Spa-Zentrum zu Munneref däerfen ze bauen. Et gouf doropshin esouguer e Gesetzprojet gemaach, deen awer vun der Regierung no enger Ofstëmmung mat 29 géint 17 Stëmme refuséiert gouf.
2011 gouf e Sall vun 1.325 Quadratmeter bäigebaut, deem seng Fläch moduléiert ka ginn, fir doranner Konferenzen, Ausstellungen, Concerten oder Foiren ofhalen ze kënnen.
Am Spillsall vum Casino 2000 gëtt et eng sëllege Slotmaschinnen, souwéi Dëscher fir Roulette a Blackjack ze spillen.
De Casino 2000 ass och de Sëtz vun der Association des sommeliers d'Europe.
Mexikanesch Verdeedegung
D'Mexikanesch Verdeedegung fänkt mat de follgenden Zich un:
D'Mexikanesch Verdeedegung kann och duerch Zuchëmstellung iwwer 1. d4 Sc6 2. c4 Sf6 erreecht ginn, wat Wäiss allerdéngs d'Méiglechkeet gëtt 2. d5 ze spillen.
Geschicht
D'Mexikanesch Verdeedegung huet hiren Ursprong an den 1920er Joren, wou se souwuel vum mexikanesche Groussmeeschter Carlos Torre Repetto (dohier den Numm „Mexikanesch Verdeedegung“), wéi och vum US-amerikanesche Meeschter Alexander Kevitz (de „Kevitz“ am Numm „Kevitz-Trajkovic Verdeedegung“). Méi spéit gouf se vum jugoslawesche Meeschter Mihailo Trajkovic a vum sowjetesche Groussmeeschter Anatoli Lutikow gespillt. Nodeem se joerzéngtelaang aus der Turnéierpraxis verschwonne war, huet den Internationale Meeschter Georgi Orlov jeeweils 1992 an 1998 eng Broschür an en erfollegräicht Buch iwwer d'Mexikanesch Verdeedegung geschriwwen an huet se Black Knights' Tango genannt. Zanter 1992 gouf dës Erëffnung vun enger ganzer Rei staark Groussmeeschtere gespillt, dorënner de Viktor Bologan, de Joel Benjamin, de Larry Christiansen an den Alex Yermolinsky, deen d'Mexikanesch Verdeedegung souguer géint de Garri Kasparow bei der Schacholympiad zu Eriwan 1996 gewot huet.
Grondiddien
Obwuel et eng relativ seelen Erëffnung ass, huet den „Tango“ méi eng fundéiert positionell Basis wéi déi meescht aner onkonventionell Erëffnungen: Schwaarz entwéckelt sech schnell, huet eng flexibel Bauerestruktur an ass prett, am Zentrum mat 3.... e5,... e6 oder... d5 zeréckzeschloen. D'Mexikanesch Verdeedegung huet verschidden eegestänneg Varianten, geet awer dacks duerch Zuchëmstellung an aner Erëffnungen iwwer, wéi zum Beispill d'Kinneksindesch Verdeedegung, d'Nimzo-Indesch Verdeedegung, d'Bogo-Indesch Verdeedegung, d'Tschigorin-Verdeedegung, d'Englesch Erëffnung oder d'Ragosin-Variant vum ofgeleenten Dammegambit.
Kinneksspréngervariant
Dëst ass déi meeschtgespillte Variant, well se den thematesche Géigeschlag am Zentrum duerch 3.... e5 verhënnert. Schwaarz äntwert dohier an der Reegel mat 3.... e6, obwuel den Iwwergang mat 3.... d6 an eng Art Alindesch Verdeedegung och méiglech ass. , No 3.... e6 féiert 4. Sc3 Lb4 zu enger Niewevariant vum Dräi-Sprénger-Variant vun der Nimzo-Indescher Verdeedegung. , No 4. a3 ka Schwaarz mat 4.... d5 an een Ofgeleent Dammegambit iwwergoen oder 4.... d6 spille fir ee spéideren e5 virzebereeden oder fir mat 5.... g6 an eng Art Kinneksindesch Verdeedegung iwwerzeleeden, , wéi de Viktor Bologan et dacks gemaach huet. 4. g3 féiert no 4.... Lb4+ 5. Sc3 erëm zu enger Nimzo-Indescher Niewevariant oder no 5. Ld2 oder 5. Sbd2 zu enger Bogoljubow-Indescher Niewevariant. , Eng aner Méiglechkeet ass et, mat 4.... d5 an d'Katalanesch Erëffnung iwwerzegoen, wéi vum Palliser recommandéiert. ,
Dammespréngervariant
Eng aner interessant, mä relativ onerfuerschten Iddi ass 3.... e6, wat et Wäiss erlaabt 4. e4 ze spillen (aner Zich wéi 4. d5, 4. Lg5, 4. a3, 4. f3 a 4. Sf3 sinn och méiglech), wourop Schwaarz mat 4.... d5 äntwert. An där Stellung sinn d'Haaptméiglechkeeten 5. e5 (d'Haaptvariant), 5. exd5, 5. cxd5 an 5. Lg5. Déi doraus resultéierend Stellunge kënne gréisstendeels och duerch Zuchëmstellung iwwer d'Flohr-Mikenas-Variant vun der Englescher Erëffnung (1. c4 Sf6 2. Sc3 e6 3. e4) erreecht ginn, allerdéngs ass 1. d4 Sf6 2. c4 e6 3. Sc3 Sc6 déi optimal Zuchreiefolleg, wa Schwaarz sou spille well.
Virstoussvariant
Dës ambitionéiert Variant ass spillbar, gëtt awer seele gesinn. Schwaarz äntwert normalerweis mat 3.... Se5. No 4. e4 (wourop 4.... Sxe4? 5. Dd4 e Sprénger gewënnt) huet Schwaarz mat 4.... Sg6 5. f4 e5 am Zentrum zeréckgeschloen an der Stammpartie Sämisch - Torre, Baden-Baden 1925. Trotzdeem si souwuel den Orlov, wéi och de Palliser der Meenung, datt 4.... e6, wat zu extreem schaarfe Spill féiere kann, besser gewiescht wier. ,
Claude Rich
De Claude Rich, gebuer den 8. Februar 1929 zu Stroossbuerg a gestuerwen den 20. Juli 2017 zu Orgeval, war e franséische Schauspiller.
Dem Claude Rich säin éischte Film am Joer 1955 Les grandes manœuvres, vum René Clair mat der Michèle Morgan an dem Gérard Philipe gëtt haut zu de Klassiker vum franséische Kino gezielt. Nieft populären Ënnerhalungsfilmer huet hien awer och a Filmer vu bedeitende Filmregisseure wéi Michel Deville,Claude Chabrol, Jean Renoir, René Clément an Alain Resnais matgespillt. Am Film Le souper (1992) vum Édouard Molinaro mam Michel Piccoli a Claude Brasseur huet hien den Talleyrand gespillt an hie krut fir déi Roll den César als beschten Haaptacteur.
Nieft sengen iwwer 120 TV- a Kinosfilmer huet hien awer ni opgehalen am Theater opzetrieden.
De 26. Juni 1959 huet hie sech mat der Catherine Renaudin bestuet.
Zu Masevaux am Elsass droen e Kino an eng Konschtgalerie dem Claude Rich säin Numm.
Helle Thorning-Schmidt
D'Helle Thorning-Schmidt, gebuer de 14. Dezember 1966 zu Rødovre, ass eng dänesch Politikerin. Si war vum 3. Oktober 2011 bis den 28. Juni 2015 Première-Ministesch an Dänemark, an domat déi éischt Fra an där Fonctioun.
Zanter dem 8. Februar 2005 ass si Member vum Dänesche Parlament, dem Folketing. Virdru war si 5 Joer laang Deputéiert am Europäesche Parlament. Den 12. Abrëll 2005 gouf si zur Presidentin vun hirer Partei gewielt. Bei de Wale vum November 2007 war d'Walbündnis vun hirer Partei ("roude Block") deem vum "Rietsblock" (Haapt Mann: de Anders Fogh Rasmussen) ënnerleeën, mä bei de Wale vum 15. September 2011 huet de "Roude Block" eng knapps Majoritéit vun de Stëmme kritt, soudatt si Cheffin vun der neier Regierung gouf.
D'Helle Thorning-Schmidt ass mam Stephen Kinnock, dem Jong vum Neil Kinnock, bestuet.
La dernière saison
La dernière saison ass e franséische Film vum Pierre Beccu aus dem Joer 1991.
Cressensac-Sarrazac
Cressensac-Sarrazac ass eng nei Gemeng am Departement Lot, an der Regioun Occitanie.
La dernière saison
Ëm wat geet et am Film?
De Film erzielt Episoden aus dem Liewe vun 2 Schéifer aus dem Massif des Bauges.
Cressensac-Sarrazac
D'Gemeng ass den 1. Januar 2019 bei der Fusioun vu Cressensac a Sarrazac entstanen, déi zanterhier delegéiert Gemengen an der neier Gemeng sinn.
Patrick
Ënner de Leit mat deem Virnumm sinn:
Elena et les hommes
Elena et les hommes ass e franséisch-italieenesche Film vum franséische Filmregisseur Jean Renoir aus dem Joer 1956.
Ëm wat geet et am Film?
D'Elena ass eng polnesch Prinzessin déi de Männer Gléck bréngt, sou och dem Generol François Rollan...
Lapislazuli
Lapislazuli, och Lapis Lazuli, respektiv Lapis lazuli, ass e fest a blénkegt Gemësch aus mikroskopesche Grimmele vun de Mineralen Lasurit, Pyrit, Calcit, an, a méi klenge Quantitéiten, Diopsid, Sodalith a soss nach aneren. Well se, an ënnerschiddleche Proportioune vun hire Bestanddeeler, natierlech virkommen, gehéiert de Lapislazuli éischter zum Gestengs wéi zu de Mineralen.
Markant ass seng opfälleg blo Faarf, wat och am Numm erëmgi gëtt: Lapis heescht op Laténgesch "Steen" a lazulum (Genitiv: lazuli) ass Mëttellatäin fir "blo" (et kënnt sengersäits vum Perseschen لاژورد "himmelblo" hier).
Déi bekanntst Fondplaze sinn am westlechen Hindukusch, an an der afghanescher Provënz Badachschan an a Russland, an der Géigend vum Baikalséi.